[{"text_idx": "#000000", "text": "Local and National News for Carmarthenshire"}, {"text_idx": "#000003", "text": "Prif thema\u2019r Sialens eleni yw gemau a chwaraeon, cadw\u2019n heini, ac ymarfer y corff a\u2019r meddwl. Bydd y Sialens yn dechrau ar ddydd Sadwrn 08 Gorffennaf 2023, ac yn parhau tan ddiwedd mis Medi."}, {"text_idx": "#000004", "text": "Gall plant rhwng 4 ac 11 oed ymuno a\u0302 Sialens Ddarllen yr Haf trwy ymweld a\u0302\u2019n llyfrgelloedd yng Ngheredigion, neu ar-lein trwy wefan y Sialens Ddarllen, gan ymuno a\u0302 thi\u0302m anhygoel o ddarllenwyr ifanc ar draws y wlad sy\u2019n cymryd rhan yn y Sialens eleni."}, {"text_idx": "#000005", "text": "Trwy gymryd rhan yn Ar eich marciau, Darllenwch, bydd y plant yn derbyn deunydd am ddim o\u2019r llyfrgell, ac yn cael eu hannog i gadw eu hymennydd a\u2019u cyrff yn fywiog dros wyliau\u2019r haf trwy ddatblygu sgiliau darllen, archwilio deunydd darllen newydd, darganfod diddordebau newydd, a chynnal a gwella eu hyder mewn darllen dros y gwyliau gan sicrhau eu bod yn barod ar gyfer yr ysgol ym mis Medi."}, {"text_idx": "#000006", "text": "Eleni hefyd, mae Gwasanaeth Llyfrgell Ceredigion wedi cyffroi\u2019n la\u0302n wrth gydweithio a\u0302 Ceredigion Actif i ddarparu adnoddau chwaraeon i\u2019w benthyca am ddim o\u2019u llyfrgelloedd. Yn ogystal a\u0302 beiciau balans a phecynnau chwarae, bydd modd i blant fenthyca offer tennis, rhaffau sgipio, offer criced a pheli basged, pe\u0302l-droed a rygbi o\u2019u llyfrgell leol \u2013 a\u2019r cyfan am ddim."}, {"text_idx": "#000007", "text": "Dywedodd y Cynghorydd Catrin M S Davies, Aelod Cabinet Cyngor Sir Ceredigion ar gyfer Diwylliant, Hamdden a Gwasanaethau Cwsmeriaid: \u201cMae\u2019n wych gweld ein Gwasanaeth Llyfrgelloedd yn rhan o sialens cenedlaethol \u2013 Ar eich marciau, darllenwch. Bydd y sialens yn dangos i bawb bod yna sto\u0302r dibendraw o lyfrau i ddifyrru plant a phobl ifanc dros yr haf ac i\u2019w cadw yn y cysgod pan mae\u2019r haul yn rhy danbaid o bosib. Dyma weithgaredd arall gan y Gwasanaeth sy\u2019n darparu pob math o gyfleoedd i blant a phobl ifanc Ceredigion. Drwy\u2019r llyfrgell leol cewch chi stoc anhygoel o lyfrau difyr i\u2019w darllen ond hefyd mae digon o adnoddau chwaraeon a gemau i\u2019w benthyg hefyd. Byddwn yn annog pob rhiant/gofalwr i ymweld a\u0302 llyfrgell leol gyda\u2019i blentyn i weld beth sydd ar gael i ddifyrru bob oed.\u201d"}, {"text_idx": "#000008", "text": "Felly ymunwch a\u0302 ni yn Llyfrgelloedd Ceredigion o 08 Gorffennaf ymlaen ar gyfer Ar eich marciau, Darllenwch i gael haf o hwyl heini."}, {"text_idx": "#000009", "text": "Gallwch ddod o hyd i\u2019ch Llyfrgell leol yma a chwilota am lyfr o\u2019ch dewis ar-lein: "}, {"text_idx": "#000011", "text": "Mae addasu siediau a chymeriant porthiant o amgylch diddyfnu wedi helpu ffermwr o Gymru sy\u2019n magu lloi i leihau\u2019r achosion..."}, {"text_idx": "#000012", "text": "Lansio siopau a fflatiau newydd yn nhref Llanelli"}]